**Kokia reklama papuoštum autobusą?**

**Etiketas viešajame transporte**

Pamokos metu mokiniai susipažins su etiketu viešajame transporte.

Atliks keleivių stebėjimą troleibuse, autobuse bei jų sustojimuose, bandydami pastebėti koks yra keleivių etiketas iš elgesio, verbalinės bei neverbalinės kalbos. Pagal gautus rezultatus sukurs aktualiausią soc. reklamą.

Pamokoje ugdys socialinę, pažinimo, komunikavimo kompetencijas.

Pabaigoje reflektuos, dalinsis pastebėjimais, apibendrins gautus rezultatus. Remdamiesi stebėjimu, atsakys į klausimą, koks etiškas elgesys vyrauja viešajame transporte bei jo sustojimuose. Pagal gautus stebėjimo rezultatus sukurs aktualiausią soc. reklamą.

Pamokos planas **Etiketas viešajame transporte**

1. Įvadinė dalis (30-45 min.). Mokiniai supažindinami su tinkamo elgesio viešajame transporte susitarimais, etiketu.

Įžanga. Pakelkite ranką kas vyko Vilniaus viešuoju transportu? Kiekvienam iš mūsų bent kartą yra tekę vykti Vilniaus viešuoju transportu. Juo keliaujame į įvairias miesto vietas. Koks elgesys vyrauja jame?

Transporte matome ir skirtingas reklamas. Kokios socialinės reklamos jame stinga? Kokia reklama papuoštum savo autobusą, kuriuo keliauji į mokyklą kasdien? Gal tavo reklama ragins pažymėti bilietėlį, nusiimti kuprinę? Gal ji skatins užleisti vietą tam, kurios jos labiau reikia?

Šiandien pradėsime pamokų ciklą, kuris padės mums susipažinti su etiketu viešajame transporte ir įkvėps sukurti savo soc. reklamą.

 Veikla. Mokiniai stebėdami turi individualiai užsirašyti koks yra pageidautinas elgesys viešajame transporte.

Peržiūrės Youtube video iš „Susisiekimo Paslaugos“ kanalo pvz.

1. Edukacinis video 4: Būkime tvarkingi viešajame transporte!

<https://www.youtube.com/watch?v=NuRH-7yATDc>

2. Edukacinis video 3: Užleiskime vietą viešajame transporte

<https://www.youtube.com/watch?v=gMzWa06X2To>

3. Keleivių kultūra viešajame transporte (Sėskis prie lango)

<https://www.youtube.com/watch?v=98yp6hOUlGc>

4. Edukacinis video 5: Neužstokime vieni kitiems viešajame transporte!

<https://www.youtube.com/watch?v=4I4V8x3ZZUA>

5. Edukacinis video 6: Netrukdykime vieni kitiems viešajame transporte!

<https://www.youtube.com/watch?v=xKlWUMB0HyE>

6. Edukacinis video 11: Nepažymėtas bilietas

<https://www.youtube.com/watch?v=Uh96mmKqBE8>

Po video peržiūros, mokiniai suskirstomi į mažas grupeles turi apibendrinti koks yra pageidautinas, teigiamas elgesys viešajame transporte. Pvz. Užleisti vietą vyresnio amžiaus bei žmonėms su negalia, leisti prisėsti mamai. Atsiprašyti, jei nori praeiti ar netyčia stumtelėjo šalia esantį. Tinkamai naudotis išmaniosiomis priemonėmis. Pvz. muzikos klausytis tik su telefono ausinėmis. Viešajame transporte elgtis tvarkingai, nesikeikti, nevalgyti bei nešiukšlinti jame.

Aptarus ir apibendrinus. Rengiantis praktinei veiklai ir gilesnei analizei, mokiniams siūloma sugalvoti teiginius su pageidautino etiketo pvz. Klausykis muzikos per ausines. Mano autobusas nėra restoranas, tad nevalgyk jame.

Mokiniai sugalvotus teiginius užsirašo ir pasiruošia pageidautino elgesio stebėjimui.

Pasiruošimas išvykai. Mokiniai išklauso instruktažą apie saugų elgesį mieste ir viešajame Vilniaus transporte. Kitai pamokai pasiruošia nuolatinį Vilniaus viešojo transporto bilietą bei turi stebėjimui skirtą lentelę.

2. Pageidautino elgesio stebėjimas miesto viešajame transporte ir sustojime (30-45 min).

Mokiniai suskirstomi poromis arba grupėmis. Keliaujame į autobusų stotelę, vykstame Vilniaus viešuoju transportu. Vykstame mokinių pasirinktu maršrutu. Mūsų kelias į mokyklą. Mokiniai stebi laukiančius, viešojo transporto keleivius, stengiasi įsidėmėti jų elgesį. Pastebėjimus vienas iš grupelės narių, žymi užduoties lape.

3. Aptarimas (45 min.). **Kokia reklama papuoštum autobusą?**

Mokiniai dalijasi pastebėjimais, apibendrina gautus rezultatus. Pvz. daugiausiai žmonių per šią kelionę elgėsi mandagiai, nesikeikė. Remdamiesi stebėjimu, atsako į klausimą, koks etiškas elgesys vyrauja viešajame transporte bei jo sustojimuose.

Kokios socialinės reklamos Vilniaus viešajame transporte stinga? Kokia reklama papuoštum savo autobusą, kuriuo keliauji į mokyklą kasdien? Gal tavo reklama ragins pažymėti bilietėlį, nusiimti kuprinę? Gal ji skatins užleisti vietą tam, kurios jos labiau reikia?

Mokiniai diskutuoja ir kuria socialines reklamas pagal savo gautus stebėjimo duomenis. Pvz. muzikos klausytis tik su telefono ausinėmis. Viešajame transporte elgtis tvarkingai, nesikeikti, nevalgyti bei nešiukšlinti jame. Savo sukurtas reklamas pristato, eksponuoja.